**Bod č. 9**

**Mestské zastupiteľstvo v Stupave**

Materiál na rokovanie Mestského zastupiteľstva v Stupave

dňa 18. mája 2017

**Správa o činnosti MsP od 01.01.2017 do 31.03.2017 a informácia o činností MsP za rok 2016**

**Materiál obsahuje:** Správu o činnosti MsP od 01.01.2017 do 31.03.2017 a informáciu o činnosti MsP za rok 2016

**Predkladá: Ing. Mgr. art. Roman Maroš**, primátor mesta

**Vypracoval:** Milan Válek, náčelník MsP

**Návrh uznesenia:**

**Mestské zastupiteľstvo** v Stupave **berie na vedomie**

Správu o činnosti MsP od 01.01.2017 do 31.03.2017 a informáciu o činnosti MsP za rok 2016

**Správa o činnosti MsP od 01.01.2017 do 31.03.2017**

Príslušníci MsP Stupava a pracovníci kamerového systému, v hodnotenom období od 01.01.2017 do 31.03.2017 boli zaraďovaní do 12 hodinových **denných a nočných** zmien tak, aby bola zabezpečená **nepretržitá 24 hodinová služba**, ktorá plnila úlohy v zmysle Zákona č.564/1991 Zb. o obecnej polícii, nariadení primátora mesta a nariadení náčelníka a zástupcu náčelníka MsP.

Príslušníci MsP Stupava vykonali v hodnotenom období celkom **235** hliadok a **18** mimoriadnych preventívnych akcií, počas ktorých doriešili celkom **507** priestupkov. Z tohto počtu vyriešili v blokovom konaní **237** priestupkov v celkovej hodnote **4990,- €,** Napomenutím vyriešili  **267** priestupkov, v **3** prípadoch boli spracované správy o výsledku objasňovania priestupku, ktoré boli zaslané príslušným SO (správnym orgánom). Hliadky predviedli na MsP, alebo OOPZ celkom **5** osôb.. Vypátrali **3 osoby,** po ktorej bolo vyhlásené pátranie a **1** vec po ktorej bolo vyhlásené pátranie. **V 5 prípadoch hliadky zadržali páchateľa priamo na mieste trestného činu**. V **113** prípadoch použili technický prostriedok na zabránenie odjazdu motorového vozidla. Počas nočných zmien vykonali v **562** prípadoch kontrolu zatváracích hodín prevádzok a pohostinských zariadení bez výrazných nedostatkov. Celkom preverili **201** oznámení od občanov a**174** oznámení operátora MKS (mestského kamerového systému). Súčinnosť s OOPZ, RZP, KP vykonali v **54** prípadoch. Hliadky odchytili **1** zvieratá, ktoré odovzdala slobode zvierat, a 7 ktoré boli odovzdané zisteným majiteľom. Hliadka MsP ďalej riešila 36 majiteľov psov , z toho **12** v blokovom konaní za nedodržanie ust. Zákona č. 282/2002 Z.z. o podmienkach držania psov. V  **9** prípadoch doručovali písomnosti a zásielky MÚ, exekútorov a iných orgánov. V **451** prípadoch vykonali kontrolu osoby. V **381** prípadoch vykonávali iné úlohy, vyplývajúce z nariadenia náčelníka MsP alebo primátora mesta, jednalo sa o kontroly stavu a funkčnosti ciest a dopravných značiek, kontroly objektov a majetku mesta, kontroly stavu zjazdnosti komunikácii a stavu chodníkov v zimnom období, kontroly a uzamykanie detských ihrísk a pod. Zistené nedostatky z týchto kontrol boli ihneď nahlasované príslušným orgánom, aby tieto zabezpečili ich odstránenie.

Príslušníčka MsP Stupava v hodnotenom období vykonala prednášky na ZŠ a v MŠ týkajúce sa tém : „Poznaj svojho policajta“ a „Činnosť MsP“ v počte 29, počas ktorých sa deti zoznámili s prácou MsP, technickým vybavením a navštívili aj pracovisko MsP.

Na MsP bol preinštalovaný systém nahrávania telefonických oznámení, kde pred samotný rozhovor s pracovníkom MsP bola umiestnená úvodná automatická hláška oznamujúca volajúcemu, že telefonický hovor bude nahrávaný. V závere hodnoteného obdobia sa začali pripravovať tri projekty na základe výzvy rady vlády pre prevenciu kriminality a to projekt rozšírenia kamerového systému ( 3 etapa) , kde ide o dve IP kamery , ktoré po schválení dotácie z prostriedkov rady vlády by mali byť umiestnené na uliciach Zdravotnícka ( pri zdravotnom stredisku) a na Námestí Sv. Trojice v križovatke s ulicou Slovenská, kde bude nahradená analógová kamera (neopraviteľne poškodená) za novú IP kameru. Druhý pripravovaný projekt by mal byť zameraný na ochranu starších občanov, ich domovov a ich zdravia a  to informovaním ich na prednáške o možných rizikách spojených s rôznymi formami podomových predajov, osôb vydávajúcich sa za pracovníkov elektrárni, plynárni a pod. , falošných zbierok a iné. V neposlednom rade je zámerom túto vekovú skupinu oboznámiť so zásadami poskytovania zdravotnej pomoci pri prípadných úrazoch spojených s ich vekom. Cieľom tretieho pripravovaného projektu, je naučiť cieľovú skupinu ( dievčatá a ženy vo veku od 14 do Xy rokov a chlapcov a mužov vo veku od 14 do Xy rokov ) aktívnej fyzickej obrane proti útočníkovi, pri možných vzniknutých situáciách bežného života ako napríklad lúpežné prepadnutie, pokus o znásilnenie, odvrátenie hroziaceho útoku násilníka a pod. Súčasťou by mala byť prednáška s psychológom, a zdravotníkmi, ako sa následne vyrovnať s prežitou traumou a ako ošetriť prípadné poranenia osôb. Termín realizácie všetkých projektov je október – december 2017, samozrejme odvíja sa aj od samotnej výšky finančných prostriedkov poskytnutých na dané projekty.

**Kamerový systém .**

V hodnotenom období nedošlo k žiadnym personálnym zmenám, celkový počet zamestnancov so zníženou pracovnou schopnosťou je 5. V hodnotenom období bol vykonaný pravidelný servis v zmysle platnej zmluvy. Jedna z IP kamier bola dlhodobo mimo prevádzku, z dôvodu závažnej poruchy. V súčasnosti je už kamera plne funkčná.

**Rôzne.**

V mesiaci január bola na MV SR zaslaná správa o činnosti MsP za uplynulý rok 2016, z ktorej predkladám niektoré údaje :

**Štatistický prehľad vybraných výsledkov MsP za rok 2016 :**

**Činnosť pri plnení úloh obecnej polície**

|  |  |  |
| --- | --- | --- |
| **1** | Počet osôb, ktorým bola obmedzená osobná sloboda zákrokom príslušníka  obecnej polície | **46** |
| **2** | Počet osôb predvedených na útvar obecnej polície | **34** |
| **3** | Počet osôb predvedených na útvary Policajného zboru | **12** |
| **4** | Počet nájdených osôb, po ktorých bolo vyhlásené pátranie | **33** |
| **5** | Počet nájdených vecí, po ktorých bolo vyhlásené pátranie | **7** |
| **6** | Počet nájdených motorových vozidiel, po ktorých bolo vyhlásené pátranie | **0** |

**Priestupky (zákon Slovenskej národnej rady č. 372/1990 Zb. o priestupkoch v znení neskorších  
predpisov)**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | | **§ 47-48** | **§ 49** | **§ 50** | **§ 22** | **Všeobecne zá- väzné naria- denia obce** | **Ostatné**  **Zákon**  **282/2002** | **Spolu** |
| **1** | Celkový počet zistených  priestupkov  vlastnou  činnosťou | 326 | 0 | 13 | 2208 | 105 | 63 | **2715** |
| **2** | Celkový počet oznámených  priestupkov  na útvar obecnej  polície | 114 | 3 | 9 | 408 | 13 | 37 | **584** |
| **3** | Celkový počet uložených  priestupkov | 0 | 0 | 1 | 0 | 0 | 0 | **1** |
| **4** | Celkový počet odložených  priestupkov | 0 | 0 | 0 | 0 | 0 | 0 | **0** |
| **5** | Celkový počet odovzdaných  priestupkov | 0 | 0 | 0 | 0 | 0 | 0 | **0** |
| **6** | Celkový počet oznámených  Priestupkov príslušnému  orgánu | 1 | 2 | 3 | 15 | 0 | 0 | **21** |
| **7** | Celkový počet priestupkov  prejednaných  v blokovom  konaní | 72 | 1 | 9 | 897 | 51 | 29 | **1059** |
| výška finančnej hotovosti (eur) | **1030,-€** | **10,-€** | **270,-€** | **20780,-€** | **510,-€** | **1060,-€** | **23660,-€** |